Publication: Magyar Közlöny
Issue: MK-2009-75 (Year: 2009, Number: 75)
Era: 2004-2010
Section: a névviselésrõl szóló 6/2003. (III. 7.) BM rendelet
Paragraph Index: 157

(5) A felek halálát, valamint születési nevük megváltozását nem kell bejegyezni az anyakönyvbe, ha a bejegyzett élettársi kapcsolat már korábban megszûnt. 67/C. § Más anyakönyvvezetõ értesítése alapján kell bejegyezni az anyakönyvbe a „bejegyzett élettársi kapcsolata megszûnt” adatot, ha a holtnak nyilvánított személy bejegyzett élettársa újabb bejegyzett élettársi kapcsolatot létesített, vagy házasságot kötött, és a holtnak nyilvánító határozatot a bíróság hatályon kívül helyezte. 67/D. § (1) Az anyakönyvvezetõ az anyakönyv „Utólagos bejegyzések” rovatába a magyar közjegyzõ által elektronikus úton megküldött végzés alapján jegyzi be azt, hogy a közjegyzõ a bejegyzett élettársi kapcsolatot megszüntette, illetve a magyar bíróság ítélete alapján azt a tényt, hogy a bíróság azt jogerõs határozatával felbontotta vagy érvénytelenné nyilvánította.

Source: https://magyarkozlony.hu/hivatalos-lapok/b11ba5ec42ab6233fe587aa78bd07c3ce95606eb/dokumentumok/5d904283faa47f1bd28ea4d7f0273fe6fd23d092/letoltes